《龙湫观瀑》
宋代·晁端彦

万丈龙湫水，飞流翠碧开。泻疑云汉落，涌若海潮来。

飘洒四时雪，喧阗万壑雷。庐山吾未到，气象胜天台。

作者简介：（1035—?）宋澶州清丰人，字美叔。晁端禀弟。登进士第。与章惇同年生，同榜及第，又同为馆职，常以“三同”相呼。哲宗绍圣初章惇为相，倡“绍述”之说，端彦力谏，黜为陕守。历秘书少监、开府仪同三司。文章书法，为朝野所崇尚。